CELEX: 32015D2395
Language: sl
Date: 2015-12-10 00:00:00
Title: Izvedbeni sklep Sveta (EU) 2015/2395 z dne 10. decembra 2015 o spremembi Izvedbenega sklepa 2010/99/EU o dovoljenju Republiki Litvi, da še naprej uporablja ukrep, ki odstopa od člena 193 Direktive 2006/112/ES o skupnem sistemu davka na dodano vrednost

18.12.2015   
            
            
               SL
            
            
               Uradni list Evropske unije
            
            
               L 332/140
            
         IZVEDBENI SKLEP SVETA (EU) 2015/2395
   z dne 10. decembra 2015
   o spremembi Izvedbenega sklepa 2010/99/EU o dovoljenju Republiki Litvi, da še naprej uporablja ukrep, ki odstopa od člena 193 Direktive 2006/112/ES o skupnem sistemu davka na dodano vrednost
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 291(2) Pogodbe,
   ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               V dopisu, ki ga je Komisija evidentirala 1. aprila 2015, je Republika Litva zaprosila za dovoljenje, da še naprej uporablja ukrep, ki odstopa od člena 193 Direktive 2006/112/ES, ki določa, katera oseba mora davčnim organom plačati davek na dodano vrednost (DDV).
            
         
               (2)
            
            
               V skladu s členom 395(2) Direktive 2006/112/ES je Komisija z dopisom z dne 18. maja 2015 obvestila druge države članice o prošnji Litve. Komisija je z dopisom z dne 20. maja 2015 uradno obvestila Litvo, da ima vse informacije, potrebne za presojo prošnje.
            
         
               (3)
            
            
               Z Odločbo Sveta 2006/388/ES (2) je bilo Litvi med drugim dovoljeno, da prejemnika določi za zavezanca za plačilo DDV na dobavo blaga in storitev v primeru postopkov insolventnosti ali prestrukturiranja pod sodnim nadzorom ter na dobavo lesa.
            
         
               (4)
            
            
               Obdobje za uporabo odstopanja je bilo dvakrat podaljšano z izvedbenima sklepoma Sveta 2010/99/EU (3) in 2012/704/EU (4).
            
         
               (5)
            
            
               Preiskave in analiza uporabe mehanizma, ki so jih izvedli litovski davčni organi, so pokazale učinkovitost ukrepa odstopanja.
            
         
               (6)
            
            
               Komisija meni, da se pravne in dejanske razmere, ki so upravičevale uporabo odstopanja, niso spremenile in so še vedno prisotne. Litvi bi bilo zato treba dovoliti, da uporablja odstopanje v dodatnem omejenem obdobju.
            
         
               (7)
            
            
               Če Litva meni, da je potrebno dodatno podaljšanje ukrepa odstopanja po letu 2018, bi morala Komisiji do 31. marca 2018 predložiti poročilo o ocenjevanju, skupaj s prošnjo za podaljšanje, da se Komisiji zagotovi dovolj časa za preučitev prošnje.
            
         
               (8)
            
            
               Ukrep odstopanja ne bo imel negativnega učinka na lastna sredstva Unije iz DDV.
            
         
               (9)
            
            
               Izvedbeni sklep 2010/99/EU bi bilo zato treba ustrezno spremeniti. –
            
         SPREJEL NASLEDNJI SKLEP:
   Člen 1
   V členu 2 Izvedbenega sklepa 2010/99/EU se drugi odstavek nadomesti z naslednjim:
   
      „Uporablja se do 31. decembra 2018.
      Prošnja za podaljšanje ukrepa, ki je določen v tem sklepu, se predloži Komisiji do 31. marca 2018, spremlja pa jo poročilo o uporabi navedenega ukrepa.“
   
   Člen 2
   Ta sklep je naslovljen na Republiko Litvo.
   
      V Bruslju, 10. decembra 2015
      
         
            Za Svet
         
         
            Predsednik
         
         F. BAUSCH
      
   
   
      (1)  UL L 347, 11.12.2006, str. 1.
   
      (2)  Odločba Sveta 2006/388/ES z dne 15. maja 2006 o dovoljenju Republiki Litvi, da uporabi ukrep z odstopanjem od člena 21 Šeste direktive 77/388/EGS o usklajevanju zakonodaje držav članic o prometnih davkih (UL L 150, 3.6.2006, str. 13).
   
      (3)  Izvedbeni sklep Sveta 2010/99/EU z dne 16. februarja 2010 o dovoljenju Republiki Litvi, da še naprej uporablja ukrep, ki odstopa od člena 193 Direktive 2006/112/ES o skupnem sistemu davka na dodano vrednost (UL L 45, 20.2.2010, str. 10).
   
      (4)  Izvedbeni sklep Sveta 2012/704/EU z dne 13. novembra 2012 o spremembi Izvedbenega sklepa 2010/99/EU o dovoljenju Republiki Litvi, da še naprej uporablja odstopanje od člena 193 Direktive 2006/112/ES o skupnem sistemu davka na dodano vrednost (UL L 319, 16.11.2012, str. 7).